open-index/open-wikipedia-markdown huggingface dataset:
Blauzungenkronkheit

De **Blauzungenkronkheit** (aa **Maikronkheit** vum Mai, oiso Maul) is a Kronkheid vo Viecha, de wos widakäun dan, wia Schafin, Rinda und Goaßn. Da Nom kimmt vo da blaun Zung, de wos de kronkn Viecha hom. Vo dera Seich, de wos duach Vian ausglöst wiad, ko da Mensch olladings ned ogsteckt wean. Üwatrong wiad dea Virus duach Muckn (Culicoides). Am gfärlichstn is füa Schafin, bsundas fia schwoche Lampin, wei de am leichtestn ogsteckt wean. Rinda und Goaßn wean ned so schnö und so schwa kronk.
Fiezmóos

**Fiizmoos** (iwerreegionoier Dialekt: *Füzmoos*, Hochdeitsch: *Filzmoos*) is a Gmoend im Soizburger Lond an Bezirk Seiger Hons (Pongau)  in Esterreich  mid 1.511 Eihwoner (2022).

## Geografie
D'Gmoend liigg an nordestlichen Pongau, am Fuess vam Dauchstoah an da Londesgrenz z'Oweresterreich und da Steiermoerk. Da heechste Punkt vam Gmoehgebit befindt se am Gipfe vam Torstoah&nbsp;(), der wous aaras Droilenderegg va droi Bundeslender biidt.

As Gmoehgebit umfousst as owere Toi vah da Mandling Mandling und as Owerfritztoi. D'Mandling fliesst ad Enns eiche, da Fritzbouch mindt ad Soizach, zwischendreih vah die zwo liigg d'Toiwosserscheiden Iwermoos.

Da Norn vah Fiizmoos, mi'm Gosaukomm und da markonnten Bischoffsmitzen () ghäescht toeeweis za da Pufferzoner vam UNESCO-Wejdkuituererwe Hoistoud-Douchstoah/Soizkommerguet. Da siedliche und westliche Tei vah da Gmoeh am Roossbrond () und Gäeschzkobf () zejd za die Fritztoier Berg vah die Soizbuerger Schiferoipen.

### Nouchbargmoener

## An Netz

* Webseiten vah da Gmoend
Soabischa Rundfunk

**Soabischa Rundfunk** (owasoabisch: *Serbski rozhłos*, niedasoabisch: *Serbski rozgłos*) hoaßt ma de Sendunga vom Mitteldeutschen Rundfunk (MDR) und vom Rundfunk Berlin-Brandenburg (RBB) in de zwoa soabischn Standadschprochn.

## Radio

De Sendunga vom RBB wean **Bramborske Serbske Radijo** (boarisch: *Brandnbuagisch-soabischs Radio*) ghoaßn und kemma af Niedasoabisch vom RBB-Schtudio z'Cottbus. De Sendunga vom MDR hoaßn: **Serbski Rozhłos** (boarisch: *Soabischa Rundfunk*) und kemma af Owasoabisch vom MDR-Schtudio z'Bautzen.

### Sendezeidn

As soabische Programm ko' ma ned ìn gonzn Dog long hean, sundan bloß fia a boa Schtund. In da restlichn Zeid wead af deane Fregwenzn jeweis a Montlprogramm vo da zuaschtändign Rundfunkonschtoit gschpuit. Unta de soabischn Sendunga wean bei MDR 1 aa de *Jingles* af soabisch eihgschpuit, donn hoaßt da Senda **MDR Jedyn Radio Sakska**.

* vom Manda bis zum Fraida vo umma 5 bis umma 9 - Friahmagazin vom MDR
* vom Manda bis zum Fraida vo umma 12 bis umma 1 - Programm vom RBB
** am Manda: *Łužyca cora a źinsa* (boarisch: *D'Lausitz gestan und heit*)
** am Diensda: *Muzika – rad słyšana* (boarisch: *Musi - gean gheat*)
** am Migga: *Magacin k połudnju* (boarisch: *As aktueje Mittogsmagazin*)
** am Dunnaschda: *Łužyske impresije* (boarisch: *Lausitza Eihdrick*)
** am Fraida: *Muzika a porucenja* (boarisch: *Musi und Service*)
* vom Manda bis zum Fraida vo umma 7 bis umma 8 - Programm vom MDR
** Wiedahoiung vo da Sendung vo 12
** am easchtn Dunnaschda im Manat: as Jungdmagazin *Bubak*
* am Manda vo umma 8 bis umma 10 af d'Nocht - Jungdmagazin *Radio Satkula* vom MDR
* am Samsda vo umma 6 bis umma 10 - Friahmagazin vom MDR
* am Samsda vo umma 12 bis umma 1 - Wiedahojung vom Jungdmagazin *Bubak* (bloß am Samsda nochm easchtn Dunnaschda im Manat)
* Sunnda vo umma 11 bis umma hoiwa 1 - Famijnprogramm vom MDR
* Sunnda vo umma hoiwa 1 bis umma 2 - Famijnprogramm vom RBB

### Empfong

{|

## Feansehprogramm

Da MDR und da RBB hom jeda sei eigne Sendung af soabisch. Wei de Programme vo beide Onstoitn aa iwa d'Astra-Satellitn ausgschtroiht wean, ko' ma de Sendunga fost in gonz Eiropa ooschaung.

Am easchtn Samsda im Manat zoagt da MDR um 5 Minutn voa hoiwa 1 am Middoch (12.25 Uah) de Sendung Wuhladko „von Sorben für Sorben“ im MDR Feansehn. Da RBB zoagt sei soabischs Feansehmagazin Łužyca imma om drittn Samsda im Manat vo umma 2 bis umma hoiwa 3 am Nammedoch (14.00 bis 14.30 Uah) im rbb Fernsehen; a Wiedahojung gibts am Diensta draaf im Nochtprogramm.

## Exteane Links
* Website vom RBB-Programms
* Website vom MDR-Programms
Kurt Cobain

**Kurt Donald Cobain** (* 20. Feba 1967 in Aberdeen im amerikanischn Bundesstaat Washington; † 5. Aprui 1994 in Seattle) wor a Rockmusika. Bsundas bekannt is a ois Sänga und Gitarrist vo da Grunge-Band Nirvana worn, fir de aa fost olle Liada gschriem hod.

Da Cobain hod an neien Lebnsstil prägt, den wo vui nachgmacht ham. Nach seim Doud san mehr Alben erschiena ois wia zu Lebzeitn.

Zam mit da Firma Fender hod da Cobain a eigne Gitarr entwicklt ghobt (*Fender Jagstang*), de wos er oba nur sejtn gspuit hod.

1994 hot a si mit ana dreifoch iwadosis Heroin und an Kopfschuss as Lebm gnomma.

## Literatua
* Kurt Cobain: *Tagebücher*. Kiepenheuer & Witsch, Köln 2002, ISBN 3-462-03184-8
* 
* 
* 
* Ian Halperin, Max Wallace : *Mordfall Kurt Cobain.* ISBN 3-548-36660-0

## Im Netz

* Olle Liadtexte vo Kurt Cobain
* Olle Infos ibas Lem und an Toud vum Kurt Cobain
* 
*
Nirvana (Begriffsklearung)

**Nirvana** stähd fia

* a buddhistischa Begriff, sieg Nirwana
* a amerikanische Grunge-Band (1987–1994) um Kurt Cobain, sieg Nirvana (Band)
* a englische Psychedelic-Pop-Band aus de 60er Joa
* a Fuim vo 1997 vum Gabriele Salvatores
Nirwana

**Nirwana** (Sanskrit, n., निर्वाण, nirvāṇa; nis, nir = aus, vā = wehen) bzw. **Nibbana** (Pali, nibbāna) is da Nam firs buddhistische Endzui, an Austritt aus'n *Samsara*, am Kreislaf vum Leiden, durch Erleichtung. S Wort bedeit "Erleschn" (weatlich „Va-wehn“) und moant s Ausleschn vo oin Bindungen an de Lemsgier (Ich-Sucht, Gier, Ohaftn usf.).

Vawandte Begriff im Buddhismus san „Leerheit“ (Skrt: *Shunyata)* sowia „Soheit“ *(Tathata)*. Nirwana is fir Buddhistn aa de Befreiung vo da Wiedageburt (Reinkarnation).

## Im Netz
* Nibbana Redn
* Englische und deitsche Ibasetzungen vum Nirwana Sutra
* Samsara und Nirwana
Worms

**Worms** is a rundnbasiates Multiplayer-Strategie-Computerspü von da englischen Firma Team 17.

## Klassisches Spui

Bei da klassischen Version von Worms gehts darum, dass ma de gegnerischen Wiama ausschoit. Dafia komma normale Woffn (Schrotflinte, Luftogtriff) vawenden, owa a recht eigene Woffen (Schaf, Betonesel) kumman zum Einsatz. Man spüt in oana comichoften 2D-Welt und unten is imma Wasser.

A Wurm ko auf zwoa Arten sterm:

# Wenn seine Lebenspunkte obglaufn sand, sprengt er si söwa
# Wenn er ins Wasser foit, dasauft er

Oft is des Gelände bergig oder hat Krater, oiso is ned so leicht zum furtlaffa. Duach Explosionen und so wiad des Gelände owa imma weniga. Monchmoi sand a Minen im Weg, wennst Glück host, bleibt ane hänga und explodiert ned, owa des passiert sötn.

## Ondare Versiona

In Worms 3D spüit ma in ana 3D-Welt. Es gibt ano a Worms Pinball-Spü und Worms Forts, bei dem ma Tiam baun muas.

## Erschienane Spui

* 1994 – **Worms**
* 1995 – **Worms Reinforcements**
* 1996 – **Worms United**
* 1997 – **Worms 2**
* 1997 – **Worms - The Directors Cut**
* 1999 – **Worms Pinball**
* 1999 – **Worms Armageddon**
* 2000 – **Worms World Party**
* 2002 – **Worms Blast**
* 2003 – **Worms 3D**
* 2004 – **Worms Forts: Under Siege**
* 2005 – **Worms 4 Mayhem**
* 2006 – **Worms Open Warfare**
* 2007 – **Worms Open Warfare 2**
* 2008 – **Worms Odyssee im Wurmraum**
* 2008 – **Worms HD**
* 2010 – **Worms Reloaded**

## Schau aa
* Art of Fighting
Kerstin

**Kerstin** is an weiblicha Vornam.

## Wortheakumft

Kerstin is a skandinavische Abwandlung vo Christiane.
Des bedeit so vui wia de Christliche, de Gottestreie, die Gsoibte.

## Namenstag
24. Juli

## Variantn

Kerstine, Kerstina, Kirsten, Kirstin, Kirsti, Keri, Cerstin, Kersten, Kärstin, Kirschi
Daidsch-Mokra

**Daidsch-Mokra** (ukrainisch: *Німецька Мокра*/*Nimezka Mokra*, seit 1946 bis 2016 *Комсомольськ*/*Komsomolsk*; hochdeitsch: **Deutsch-Mokra**, slowakisch: *Nemecká Mokrá*, ungarisch: *Nemetmokra*) is a Deafi in de ukrainischn Woidkarpatn mid umara 540 Leitl (2004), des heit zan Oblast Transkarpatien ghead und 1775 fu estareichische Hoizgnecht de aus'n Soizkaummaguad kema san, grindd woan is. Da Naum Mokra lait si o fu da ruthenischn Schbroch und hoast so fü wia faichde Gegend. Glai danem, neta fimbf Kilometa waida unt is a da Nochbaoat Russisch-Mokra (*Руська Мокра*, *Ruska Mokra*). De zwoa Oatschofdn ghean zaum zu oane gemainsaumen Gmoa.
Méschting

**Méschting** (Hóchdeitsch ómtlich: *St. Martin am Tennengebirge*) is a Gmoand an Soizbuerger Lónd an Póngau in Ésterreich mid 1.781 Eihwóner (2024). D'Gmoand ligg direkt am Sidfuass vam Ténnengebierg. Oerschtstoaé sand: Lómmertoi *(Lammertal)* und Méschting *(St. Martin)*.

## An Nétz

* Webseiten voh da Gmoand
* Websiten vom Tourismusvabónd Méschting
* Detaiinformazionan iwer d'Infrastruktur in Méschting, meinereise.at
*
Akkadisch

Des **Akkadische** is a Sproch, de wo vo etwa 2500 vua Christi bis etwa 600 vua Christi gredt und nu länga gnutzt woan is, etwa bis 100 noch Christi. Es is a semitische Sproch (ostsemitisch) und is in da Keuschrift ibaliafad. Gschprochn und gschriam woas im antikn Mesopotamien, wo de Sumera und de Akkada gwohnt hom. (Und a nu vü ondare Vöka, zum Beispü de Amurrita, de Kassitn, de Hurrita, ...).

## Schrift

Gschriebn woa des Akkadische wi gsogt in da Keuschrift, des is a gonz urige Schrift de nua aus wogrechtn, senkrechtn und schregn Keun und aus Winklhokn bested. Die Keu weadn doduach eazeugd, doss ma mit am Stickl vo an Schüfrohr in an wachn Ton druckt. Doduach, doss des Stickl on am End brada ist ois am ondan entstehd de tippische Keufoam.

Eafundn is di Keuschrift vo de Sumera woan füa dera ir Sproch im 3. Joatausnd vua Christi. Gonz am Onfong woa di Schrift goa ka Keuschrift, sondan a Büdschrift. De hod se eascht im Lauf da Zeid zu ana Keuschrift entwickld. Mid dea Schrift, de onfongs nua Büdzeichn kond hod (Logogramm), host don a Zeichn mid an Laudweat schreibn kenna (Phonogramm).

De Keuschrift wiad vo lings noch rechds gschriam.

## Sproch
Des Akkadische is a semitische Sproch, des haast sie is aufbaut mit an System vo Wuazln. A Wuazl is sowos wia a Basis vo an Wuat, de di Bedeutung festlegt. Um und zwischn de Wuazln weadn Vokale und Affixe eingstreut, sodass sich grammatische Foamen eagebn.

### Beispü
* **šapārum** (Infinitiv) -> de Wuazl davo is **špr*

Des san drei Konsonantn (meistns sans drei, monchmoi a viere oda a nua zwa), und um an Ininitiv zu büdn san zwei "a" dazwischn eigfügt, a kuazes und a longs und am Schluss a Endung "um".

Nu a Beispü: de Konjugation vum Präteritum vum Verb *šapārum* im Singular

3. Peason masc. išpur

3. Peason fem. išpur oda tašpur

2. Peason masc. tašpur

2. Peason fem. tašpuri

1. Peason com. ašpur

## Beleg
Wolfram von Soden - Grundriss der akkadischen Grammatik
Rüsten (Fertigungstechnik)

Ois **Rüstn** werd in da Fertigungstechnik de Arbad bzeichnet, de ma macha muas bis ma auf na Maschin a anders Drum fertign ko. De Rüstzeit is oiso de Arbeitszeit, de vabraucht werd zwischn am letztn oidn Drum bis ma d' Serienfertigung vom neichn Drum olaffa lossn ko.

S' ghead oiso as Abrüstn vo de vorherign Werkzeig und Vorrichtunga genauso dazua wia as Eibaun, Vamessn und Eifahrn vo de neichn Werkzeig und Vorrichtunga.

Rüstn muaß ma fia a Serie nua oa moi. Des is mid a Grund warum große Serien, oiso a Massnfertigung wirtschaftlich is. A aufwendigs Rüstn ko de Fertigungszeitn optimiern. Umkehrt kos bei gringe Stückzahln und Einzlstück günstiger sei, daß ma a oafache Maschin eisetzt, wo as Rüstn oafacha is, obwoi ma da ned des Einsparpotenzial fia de Fertigungszeitn hod.
Hittau

**Hittau** (Hóchdeitsch ómtlich: **Hüttau**) is a Gmóah an Soizburger Lónd an Póngau an Fritztoi inner, in Éstreich mid 1.460 Eihwóner (2020). Orschtstóaé sand: d' Bóarau *(Bairau)*, Hittau *(Hüttau)*, Iagéschbáuch *(Iglsbach)*, Niadernfritz *(Niedernfritz)*, Sunnbérg *(Sonnberg)* und Sunnhoib *(Sonnhalb)*.

## An Nétz

* Webseiten vah da Gmóah
Geroisbeck

**Geroisbeck**, aa **Geroisboch** (amtli: **Gerolsbach**) is a Gmoa im Landkroas Pfaffahofa an da Uim. Es lem 3429 Leid (2015) drentn, und es is 58,97 Quadratkilomeda groß.

## Gschicht

Geroisbeck soi vom Nama vom Pforra Kerolt heakema, dea wo vo 783 bis 811 in da Urpforrei gwiakt hod. Im 10. Jh. is da Ort zum easchtn Moi in Urkundn vom Klosta Minchsminsta eawähnt.

## Gmoagliedarung

Insgsamt san 79 Ortsteil sind in fimf Gemarkunga Bestandtei vo da Gmoa Geroisbeck:

* *Gemarkung Geroisbeck*: 39 Weiler und Eineden
* *Gemarkung Alberzell*: 7 Weiler und Eineden
* *Gemarkung Klenau*: 9 Weiler und Eineden
* *Gemarkung Singenbach*: 12 Weiler, Eineden und Ankertshausen
* *Gemarkung Strobenried*: 11 Weiler und Eineden

## Im Netz
* 
*
Neuschwabenland

**Neischwobenlond** (dt. *Neuschwabenland*) is a uma 600.000&nbsp;km² großes Gebiet in da Antarktis. Es is im Sommahoibjoa 1938/1939 vu Bodnexpeditiona z Fuaß obgsteckt, oba a durch Akundungs und Markiarungsflig' fias Deitsche Reich in Bsitz gnomma woan. De Expedition is untam Befej vum Kapitän Alfred Ritscher dafoigt. Heit liegt des Gebiet im Kinigin-Maud-Land im norwegischn Antarktisterritorium, wo da rechtlicha Status afgrund vum Antarktisvatrog unklor is.

## Einnohm duachs Deitsche Reich
Dabei is des Gelände auf uma 600.000&nbsp;km² ibaflogn woan, mid Flugbootn de wo vom Muadaschiff midgfiaht worn san. Mit Reihnbuidlkamaras san so um de 11.000 detailliate Buida afgnomma worn. Außadem hot de Division a provisorische Basisstation baut. Im Feba 1939 hot de Schwobnlond es antarktische Eis wieda valossn. Af da zwoamonatign Hoamroas, is es afgnommene Material gsichtet und ausgweatet woan. Es is bekonnt, dass da Kapitän Ritscher no a zwoate Expedition mit vabessate Middl duachfiahn woit, wos oba nia stottgfundn hot, weis duachn Ausbruch vum zwoatn Wejdkriag nimma meglich wor.

## Vazicht af Gebietsonsprich durch de Bundesrepublik Deitschland
Die Regiarung vo da BRD hod ob 1952 nua no am Recht vo da Namgebung festghoidn und af de Gebietsosprich vazichdt. Mid dem Antarktisvatrog vo 1957 is owa aa dea Ospruch vafoin. Des Gebiet hod heit weitgehend norwegische Nama.

## Spadare Entwicklung
Spada san donn no oanige Operationa durchgfiaht woan:
* Die Amerikana untanehma 1947/1948 untam Admiral Byrd de "Operation Highjump", wo a Test fia an Kriag gega de Sowjetunion gwen is.
* 1956 bis 1960 is des Gebiet durch a norwegische Expedition topographisch nei aufgnomma woan und hot norwegische Bezoachnunga dahoitn.
* 1961 baut de Sowjetunion aufm Schejfeis in da Nähe da Schirmacher-Oasn a Forschungsstation mit Nom "Lasarew".
* 1976 hot de DDR a Forschungsstation baut, de wo Georg-Forster-Station koaßn hot.
* Seit 1981 betreibt a Indien in da Nachn vo da Schirmacher-Oasn a Forschungsstation.

## Im Netz
* ''Die Mär von Hitlers Festung im ewigen Eis'' (Spiegel Online)
Gebrüder Bernard

De Firma **Gebrüder Bernard** is 1733 ois "Fürstlich Isenburgsche privilegierte Schnupftabakfabrik" in Offenbach am Main vo Johann Nikolaus Bernard (1709 – 1780) gründt worn und  is de easchte Tabakfabrik in Deitschland gwen. 1955 is de Firma nach Regnschburg und 1999 nach Sinzing in Bayern umzogn. Am 31. Mai 2008 is de "Bernard Tabak AG" wegn stoaka Umsatzeinbußn liquidiat worn. Nachfoigebetrieb is de "Bernard Schnupftabak GmbH" in Sinzing

## Produkte

Bernard is vor oim durch traditionelle Schnupftabaksortn bekannt: „Alt-Offenbacher köstlich“, „Offenbacher Kardinal“, „Klostermischung“,  „Gekachelter Virginie“, „Pariser No. 2“ und „Russischer Augentabak“, sowia klassische boarische Schmeizler, wia da bekannte „Schmalzlerfranzl“ (seit 1894 ois Marknzeichn gschützt.

Dazua werd aa no moderne Snuffsortn gfiat, wia de „Polarprise“ und da „Jubiläums Snuff“. Dann hod de Firma no zwoa oanzigoatige Sortn, an „Zwiefacher“, a Mischung aus Scheizler und Snuff, sowia de mentholhoitign „Schmalzler weiß-blau“.

## Im Netz
* Hoamseitn
Sepp Depp Hennadreck

**Sepp Depp Hennadreck** is a Sammlung vo lustige boarische Kindaliada, zammagstejd vo da Biermösl Blosn. "Sepp Depp Hennadreck" gibts ois CD und ois Liadabuach.

## Beispui
De Affn, ja, de Affn,
gengan ins McDonalds nei
s Rhinozeros, des hockt scho drin
und frisst an Ketchupbrei!
Sepp, Depp, Hennadreck.
beisst da Katz an Wedl weg.
Lasst ihr no a Stutzl dro,
dass da Teifi schluzn ko.

## Tondräga
* *Sepp, Depp, Hennadreck* 1993 (CD vo Biermösl Blosn, gsunga u. a. vo dena eigan Kinda)

## Literatua
* Christoph Well, Hans Well, Reinhard Michl: *Sepp, Depp, Hennadreck.* Max Hieber Musikverlag, Minga, ISBN 978-3-938223-14-7
Melodic Death Metal

**Melodic Death Metal** is a Subgenre vom Death Metal. De Bezeichnung New Wave Of Swedish Death Metal is a weid vabreitet und is a Synonym fia des Genre. Genauso is de Bezeichnung Göteborga Metal oda Göteborga Schui ned so unüblich, weij de Stürichtung ursprünglich aus Göteborg kema is. Vabreit is a de Bezeichnung *Slow Death Metal*, de owa meist negativ vastaundn wiad.

## Gschicht
De easchte eafolgreiche Band vo dem Stü wor At The Gates, mid eanan 1995 vaeffntlichtn Oibum *Slaughter of the Soul*, de genau wia de iatzt bekauntn Bands wia Dark Tranquillity und In Flames aus Göteborg kema san. De Band hod se owa schau 1996 wieda aufglest. Wegn da eascht spädan Popularisierung vom Melodic Death Metal is da Begründastatus heifig de zwoa aundan Bands, bsundas In Flames zuagsprocha worn. A de in dera Szene bekauntn Bands Soilwork und The Haunted, de wos in eanara Musik zuasätzlich Thrash Metal vaorweitn, keman aus Göteborg und ham den Begriff vo da Göteborga Schui stork midprägt.

## A boa bekaunte Bands (Auswoi)

* Amon Amarth
* Arch Enemy
* At the Gates
* Dark Age 
* Dark Tranquillity 
* Disarmonia Mundi
* In Flames
* Insomnium
* Kalmah
* Nightrage
* Norther
* Scar Symmetry
* Soilwork 
* The Duskfall
* Wintersun
US-Airways-Flug 1549

Da **US-Airways-Flug 1549** vum 15. Janua 2009 houd a booa Minudn nouchm Schtart wajcha Probleme mit de Triebweak afm Hudson River a Notwassarung hiileng majn. Alle 150 Passagiere und de 5 Mitglieda vu da Bsatzung hom des Unglick iwalebt.

Da US-Airways-Flug 1549 is a täglicha Indlandslinienflug vu da US Airways, vum Fluhafn LaGuardia z' New York City zum Flughafn Seattle/Tacoma vu Seattle und Tacoma in Washington, Vaainigte Staatn. Am 15. Janua 2009 um 15.31 Oatszait (20.31 UTC) is da easchte Flugohschnitt segs Minutn nauchm Ohem mit ara Notwassarung afm Hudson River zwischn New York City, New York und Weehawken, New Jersey zu End ganga.

As Flugzaich wead vum Avation Saftey Network ajs „zeaschtört“ afgfiat. Dou danauch handltsa se um in 19. Totajvalust vu am Flugzaich vum Typ Airbus A320.
Günther Kaufmann

Da **Günther Kaufmann** (* 16. Juni 1947 z Minga; † 10. Mai 2012 z Berlin) wor a boarischa Schauspuia.

## Lebm
Da Kaufmann is 1947 im Mingara Stodtei Schwabing ois Bua vo ana Boarin und am amerikanischn Soidotn geborn worn. Spoda is de Famij in in Stodtei Hasenbergl umzogn. Vom Fuimemocha Rainer Werner Fassbinder is a ois Schauspuia entdeckt worn. Er hod in mearane vo seine Fuim mitgspuit. Spoda in de 1980a und 1990a Joar hod da Kaufmann in de ZDF-Serien *Derrick* und *Der Alte* mitgwiakt.

Sei Lebm is zeitweis wia a Krimi valaffa. Aus Liab za seina drittn, domois doudkrankn Frau Alexandra hod a anno 2001 a foisches Gstendnis obglegt und is fian Mord an seim Steiaberota za 15 Joar Gfengnis vaurteit worn. 3 Joar is a inhoftiat gwen, nacha san de woarn Meada, wo vo seine Frau ogstift gwen san, festgnumma worn. Draf is dees Vafoarn nei afgroit und da Kaufmann freigsprocha worn.

## Famij
Da Kaufmann hod zwoa Kinda, Eva (* 1970) und Dave (* 1971). Sei Bua, da Dave Kaufmann, 20 Joar lang Fenstaputza, hod 2009 (mit Ende 30) an da drittn Staffe vo da RTL-Castingshow *Das Supertalent* teignumma. Dobei hod a an viatn Plotz gschofft. Seitdem is a haptberuafle Swing-Sänga und Schauspuia.

## Fuimografie (Auswoi)
* 1970: *Götter der Pest*
* 1971: *Whity*
* 1979: *Die Ehe der Maria Braun*
* 1980: *Berlin Alexanderplatz*
* 1981: *Lola*
* 1982: *Die Sehnsucht der Veronika Voss*
* 1982: *Querelle*
* 1982: *Kamikaze 1989*
* 1985: *Otto – Der Film*
* 1996: *Römisches Intermezzo*
* 2001: *Mayday! Überfall auf hoher See*
* 2007: *Leroy*
* 2008: *Dahoam is Dahoam*
* 2009: *Wickie und die starken Männer* (Realfuim in Orbat)
* 2010: Jerry Cotton
* 2011: Homies
* 2011: Wickie auf großer Fahrt
* 2012: Türkisch für Anfänger – Der Film

## Beleg


## Literatua
* Günther Kaufmann, Gabriele Droste: *Der weiße Neger vom Hasenbergl*. Diana, Minga, 2004. ISBN 3-453-26506-8

## Im Netz
* Hoamseitn vom Günther Kaufmann
* 
* 
* Günther Kaufmann auf filmportal.de
Pozuzo

**Pozuzo** is da Naum vu am Beziak in da Region Pasco im zentaln Peru und da Naum vum Hauptoat vu dem Beziak.

Da Naum „Pozuzo“ kimmd vu am Boch, dea aa so hoaßt, und is a Woat aus da Sproch vu de Amuesha und bedeitt „Fluss mi'm soizing Wossa“.

D'Bevöikarung lebt greßtnteus vum Tourismus und vu da Laundwiatschoft (Gugaruz, Südfrüchte, Kaffee, Tabak, Viehzucht und teuweis Koka-Ãnbau).

## Geographie

Pozuzo liegt in da Provinz Oxapampa im Department vo Pasco, im zentraln Regnwoidgebiet (Selva Central) vo Peru. Da Oat liegt auf ana Hächn vu 750 Meta am Huancabamba-Fluss und hod 1000 Einwohna. Pozuzo is 520&nbsp;km vo da peruanischn Haptstod Lima entfernt, 160&nbsp;km vo da Stod La Merced und 78&nbsp;km vo da Provinzhaptstod Oaxpampa. De Temperaturn bewegn si um an Joareschnitt vo 24&nbsp;°C. Des Klima is hoass und regnarisch.

## Sengswiadigkeitn

* “San José” Kiach: de easchte vo de Kolonistn baute Kiach (1875)
* Friedhof vo da Kolonie:  molarische Olog mit Gräbern vo oin prominentn Kolonistn, wia beispuisweis Pforra José Egg
* Schafferer-Museum: Sammlung vo Fotografien, Keramiken, Küchengerätn und Wertgegnständn aus da Gschicht vo da Kolonie

## Gschicht

S'Toi vu Pozuzo woa, bevoa de Spania de Gengd kolonisiad hom, vu indigene Leid bewohnt. 1859 is de „Kolonie Pozuzo“ vu Tirola, Rheinlända und a boa Bayern gründt woan. Ãugwoam woan han de Auswaundara vum deitschn Foascha und Wöidreisndn Damian Freiherr vu Schütz-Holzhausen. Da Leita vu dea Gruppm woa da katholische Priesta Joseph Egg aus Tiroi. De Gruppm aus 180 Tirola und 120 Rheinlända und Bayern is 1857 vu Antwerpm weg mid am Frochtsegla Richtung Peru (Huacho) losgsögit, es haums vu de owa netta 156 bis noch Pozuzo gschofft. A zweite Wöin vu Einwaundara is 1868 kemma.

Laud am Schüdl am Oatsausgaung nennd si Pozuzo *la única colonia Austro – Alemana del mundo* („d'anzige östareichisch-deitsche Kolonie vu da Wöid“).

## Gmoapartnaschaftn
*  Haiming, Österreich
*  Silz, Österreich

## Literatua
Habicher, Bruno: *Pozuzo. Schicksal, Hoffnung, Heimat. Briefe, Berichte, Kommentare*. Innsbruck:Berenkamp, 2001.

## Im Netz
* pozuzo.net
* Municipalidad Distrital de Pozuzo Distriktvavoitung (spanisch)
* Touristische Seitn
* Freundeskreis für Pozuzo
* Artüki in da Online-Zeidschrift ''Peru-Spiegel''
* pozuzoperu.info
* Reisebericht mid Fotos
Barbara Valentin

De **Barbara Valentin** (* 15. Dezember 1940 z Wean; † 22. Feba 2002 z Minga; eigentli *Ursula „Uschi“ Ledersteger*) wor a österreichische Schauspuilarin.

De Valentin is de Tochta vom Fuimarchitektn Hans Ledersteger und vo da Schauspuilarin Irmgard Alberti geboren. Nach da Schauspuischui hod de glernte Kosmetikarin am Ofang nur kloane Nemroin kriagt, vor oim ois guad baude Blondine und ois Sex-Symbol.
 
Eascht in da Zammaorbat mit'n Regisseur Rainer Werner Fassbinder is de Valentin a anerkannte Schauspuilarin worn.

## Fuimographie

## Im Netz
* 
*
Hanna Schygulla

**Hanna Schygulla** (* 25. Dezemba 1943 z Königshütte, Obaschlesien) is a deitsche Schauspuilarin.

## Lebm

De Schygulla is de Dochta vom Hoizhändla Joseph Schygulla und seina Frau Antonie, geb. Mzyk. 1945 is de Hanna mit iara Muadda af Minga kema. Da Vadda is eascht 1948 aus da Kriagsgfangenschaft zruckkema. Nach'n Abitur am Luisengymnasium z Minga und oam Joa ois Au-pair-Madl z Paris hod si ab 1964 Germanistik und Romanistik studiat und gleichzeiti Schauspuiuntaricht z Minga am Fridl-Leonhard-Studio gnumma.

Hanna Schygulla lebt seit 1981 z Paris.

## Fuimografie

* Der Bräutigam, die Komödiantin und der Zuhälter (1968)
* Jagdszenen aus Niederbayern (1969)
* Das Kuckucksei im Gangsternest (1969)
* Katzelmacher (1969)
* Liebe ist kälter als der Tod (1969)
* Götter der Pest (1970)
* Warnung vor einer heiligen Nutte (1970)
* Warum läuft Herr R. Amok? (1970)
* Pioniere in Ingolstadt (TV, Regie: Rainer Werner Fassbinder) (1970)
* Whity (1971)
* Jakob von Gunten (1971)
* Händler der vier Jahreszeiten
* Die bitteren Tränen der Petra von Kant (1972)
* Fontane Effi Briest (1974)
* Katzensteg (1975) 
* Falsche Bewegung (1974/1975)
* Ansichten eines Clowns (1975)
* Die Dämonen (1977)
* Die Ehe der Maria Braun (1978)
* Die dritte Generation (1979)
* Lili Marleen (1980)
* Berlin Alexanderplatz (1980)
* Die Fälschung (1981)
* Die Flucht nach Varennes (1981/1982)
* Antonieta (1982) 
* Passion (1982)
* Die Geschichte der Piera (1982/83)
* Heller Wahn (1983)
* Die Zukunft heißt Frau (1984)
* Barnum (1986)
* Delta Force (1986)
* Eine Liebe in Deutschland (1983)
* Miss Arizona (1987)
* Forever, Lulu (1987)
* Der Sommer mit Frau Forbes (1988)
* Abrahams Gold (1990)
* Schatten der Vergangenheit (1991) 
* Der Daunenträger (1992)
* Madame Bäurin (1993)
* Hundert und eine Nacht (1994) 
* Pakten - The Sunset Boys (1995)
* Lea (1996)
* Black out (1998)
* Das Mädchen deiner Träume (1998)
* Die Werckmeisterschen Harmonien (2000)
* Für mich gab's nur noch Fassbinder (2000)
* Suche orientalischen Mann (2001)
* Die blaue Grenze (2004)
* Das unreine Mal (2006)
* Winterreise (2006)
* Auf der anderen Seite (2007)

## Diskographie

* Hanna Schygulla chante/singt
Hanna Schygulla mit Orchesta Peer Raben "Lili Marleen"/Peer Raben "Thema Willie Part 1" 7" Single on PHILIPS 6005 120 FROM 1981

## Literatua
* Lothar Schirmer (Hrsg.): *Du ... Augen wie Sterne. Das Hanna Schygulla Album*. Schirmer/Mosel, München 2004, ISBN 3-8296-0124-7.

## Schau aa
*Rainer Werner Fassbinder

## Im Netz
* 
*
* Filmportal: Biografie, Filmografie und Fotogalerie

## Oanzlnachweis
Republik Zypern

D **Republik Zypern**, griachisch **Kypriakí Dimokratía** (**Κυπριακή Δημοκρατία**), tiakisch **Kıbrıs Cumhuriyeti**, englisch **Republic of Cyprus**, is a Inslstoot am estlichn Middlmeea, dea wos anno 1960 vom Vareinigten Kinereich d Unabhängigkeit griagt hod. Zypern is de drittgresste Insl am Middlmeea; se ghead geografisch zu Asien, politisch und Kuituarell zeids oba zu Eiropa dazua.

## Eadkunde
Zypern is a gebirgige Insl, vo dera wo d hägste Berg da Olympos (1951&nbsp;m) am Troodos-Gebirge is, wos mid Kiefan, Zwergoachan, Zybressn und Zedan bedeckt is. 19 % vo da Flächn vo da Insl mocht da Woid aus.

Gressane Fliss auf da Insl san da Pedias (Pedheios) mid arana Läng vo 100&nbsp;km, da Serrakhis und da Dhiarizos, de oba oiwei grod am Winta a Wossa fian.

### Städt

As wiadschaftliche Zendrum vo da Insl is da siadlicha Teil vo Nikosia, d Hauptstod vo da Republik. Wiadschaftle genauso wichdig hand de drei Hafenstädt Larnaka, Limassol und Paphos, de wos duach d Siadkistnaudobahn midarananda vabundn hand. Vo arnana gressan tuarisdischa Bedeitung is nochad da Badeort Agia Napa.

### Geologie

Zypern ligt am Sian vo da Anatolischen Blottn. Da Zypernbong wo siadle vo Zypern is und da Hellenische Bong, wo siadle vo Kreta is beidnd dKonvergenzlinie zua Afrikanischn Blottn.

## Wirtschafd

### Bodnschätze
Zypern is seit da Antike duach seine Kupfaminen bekannt. De Insl is aa so zu iam Nom keman, lateinisch "Cuprum". De Minen san oba weitgehend erschepft. An Bodnschätzn gibts heit no Asbest, Marmor, Pyrit, Gipsstoana und Soizlogastättn. Am Strand wead Tonerdn obaut.

## Sport
De zwoa gresstn Sportklubs san APOEL Nikosia und Omonia Nikosia.

## Literatua

* 

## Im Netz

* Website der Botschaft der Republik Zypern in Deutschland
* Länderinformationen des Auswärtigen Amtes zu Zypern
* Die zyprische Regierung
* Die Vertretung der EU-Kommission auf Zypern
* UNO-Mission auf Zypern
* Zypern im CIA World Factbook

## Beleg
Oidmannstoa

**Oidmannstoa** (amtli: **Altmannstein**) is a Moagd im obaboarischn Landkroas Eichstätt und ligd im Schammadoi.

## Ordsdoi

In Oidmannstoa gibds de Ordsdoi:

* Oidmannstoa (1.436) 
* Berchhausn (104) 
* Honghui (407) 
* Schwobsten (102) 
* Hexenagger (431) 
* Loimastod, Riad (328) 
* Mendoaf, Biba (510) 
* Sinznhausn (485) 
* Sollern (88) 
* Pondorf, Neiss (521) 
* Sandersdoaf (732) 
* Schafshü (103) 
* Dohausn (54) 
* Schamhap (370) 
* Stoasdoaf (573) 
* Denwang (436) 
* Winden, Breitenhü, Megmannsdoaf (308)

## Im Netz

*
Med ana schwoazzn dintn

**med ana schwoazzn dintn** is a Gedichtband im Weaner Dialekt vom H. C. Artmann. Es haundlt si dabei um a experimentölles, expressionistisches Weak. Es gähd oiso ned um a Hamatdichtung, sundan um surrealistische, schwoazze Inhoide mid makabaran, groteskn und bäsoatign Motivn. Des Buach is da easchte große Erfoig vom Artmann gwesn. In de 70er Joa san dazua aa de easchtn Tonaufnauhman gmocht woan.

In an neichn wissnschoftlichn Projekt wiad des Weak - nem da *Asterix* Iwasetzung vom Artmann - ois Refarenz fia de Dokumentatiaun vo da Schreibweis vom Weanarischn gnutzt. Da Artmann vawendt in dem Weak nur des normale Alphabet, ohne jedweds zuasäzlichs Sundazeichn, jo er vazicht sogoa no auf des "v".

## Buach

* Hans C. Artmann: *med ana schwoazzn dintn*, Gedichte. Verlag Otto Müller, 10. Auflog, 1986.  ISBN 978-3-7013-0227-7

## CD

* H.C. Artmann: *Med Ana Schwoazzn Dintn*, Audio CD, Label:Preiser Re, 2004, ASIN: B000059QAT

## Beispü

#### frog mi ned

frog me ned
wos fia r a numera
da dod hod

i was nua
das ar a grins
kapö aufhod
un zwar r aung 
wia r a grod

aung wia r a grod
a grins kapö
und a numara

de numa r is owa 
scho soo schwoazz
das e s ned lesn kau
waun e a woit!

gib liawa
dei frogarei auf
sunzt dales e s aum end
no wiaklech...

## Beleg


## Im Netz
* med ana schwoazzn dintn (mid zwa Beispü)
Karl Merkatz

Da **Karl Merkatz** (* 17. Novemba 1930 in Weana Neistod; † 4. Dezemba 2022 in Irrsdorf) woa a österreichischa Schauspüla. Ea hod in zoireichn österreichischn Fümen und Theatastickln mitgspüd.

Ois Edmund "Mundl" Sackbaua is a in da Feanseserie A echta Weana geht net unta bekaunt wurdn. Außadem hot a im Füm "Da Bockara" de Hauptroin gspüd. Ea is oba aa oft auf da Theatabühne gstondn.

## Fümografie
* 1975–1979: A echta Weana geht net unta
* 1981: Der Bockerer
* 1986: Irgendwie und Sowieso
* 1987: Der Joker
* 1994: Der Spritzen-Karli
* 1996: Der Bockerer II – Österreich ist frei
* 1998: Drei Herren
* 2000: Der Bockerer III – Die Brücke von Andau
* 2002: Ein Hund kam in die Küche
* 2003: Zwei Väter einer Tochter
* 2003: Der Bockerer IV – Prager Frühling
* 2003: Sommer mit den Burggespenstern
* 2008: Echte Wiener – Die Sackbauer-Saga

## Liada (Auswoi)
* 1976: Heis'lratz, soll i di beißen
* 1976: Wie immer
* 1977: I bin schiach und du bist schiach
* 1977: Trautes Heim, Glück allein

## Publikationen
* *So bin ich*. Autobiografie, Styria-Verlag 2005
* *Meine liebsten Weihnachtsgeschichten*, Haymon, 2008, ISBN 978-3-85218-567-5

## Im Netz

* 
* 
* De offiziölle Webseitn vom Karl Merkatz
* Porträt Karl Merkatz auf da ORF-Webseitn

## Beleg
Beziak Mistlboch

Da **Beziak Mistlboch** (amtli: **Bezirk Mistelbach**) liegt im Weinviadl und is noch Zwettl da flächnmäßig zweitgräßte Beziak in Niedaöstareich. Da Beziak reicht vo da tschechischn Grenz bis fost noch Wean eini.

Es haast, dass de Brünna Stroßn in Wean drinn onfongt und durchn Beziak Mistlboch bis in de Tschechei gähd. Bekonnt is da Wei vo dera Gegnd. De Leit nennan eam Brünna Straßla.

Im Beziak Mistlboch gibts nur an Gerichtsbeziake: Mistlboch

## Nochbabeziake

## Im Netz

* Ausstellung Der Bezirk Mistelbach: Alte Ansichten und Bücher (2005) (PDF-Datei; 5,12 MB)

## Beleg
Sauris

**Sauris**, deitsch: De **Zahre** is a Gmoa mid 416 Eïnwohna (2015) in da Provinz Udine in de Karnischn Aïpn z'Owaitalien. As Gmoahaus is in da Fraktion Dörf/Unterzahre (Sauris di Sotto). 'S is de heïchste Gmoa z'Friaul-Julisch Venetien und a boarische Schprauchinsl.

## Eadkund

Zahre bschdeïht aingtlich aus zwoa Deafa, nämlich **Dörf** (deitsch: *Unterzahre*, ital.: *Sauris di Sotto*, af 1.212 m s.l.m) und **Plotsn** (deitsch: *Oberzahre*, ital.: *Sauris di Sopra*, af 1.390 m s.l.m) und aus de Fraktiona Lateis, La Maina e Velt (ital.: *Field*). De Deafa hom midananda 416 Eïwohna (am 31. Dez. 2015). Oi zwoa Oatsdoi vo dera Gmoa, wos die heichste im Friaul is, san sauwa pflegt und revitalisiat.

Zahre is aa oane vu de boarischn Schprauchinsln im Noadostn vu Italien und ligt af 1.200 bis 1.400 m im Noadwestn vu da Lumieischlucht (ital.: *Torrente Lumiei*) bai Ampezzo, da Haaptzoufoat nauch Zahre. Vu Westn ausm Piavatoi/Cadore kummt ma iwa d'„Sella Ciampigotto“ (1.797 m) nauch Zahre.

De wichtigstn Güpfen um Zahre und saine Fraktiona san da Col Gentile (2.075 m), da Monte Tarondon (2.019 m), da Monte Pieltinis (2.027 m), da Crodon di Tiarfin (2.413 m), da Monte Bìvera (2.474 m), da Monte Zauf (2.245 m) und da Monte Tinisa (2.080 m).

D'Nachbagmoana san; Ampezzo (dt.: *Petsch*), Forni di Sopra, Forni di Sotto, Ovara, Prato Carnico und Vigo di Cadore (BL).

## Gschicht

Wenn ma nauch de naian Eakenntniss in da Linguistik und nach da Regionaïschprach geïht, is Zahre, waï aa d'Schprauchinsl z'Plodn umara in da Middn 13. Joahundat aus'm Houchpustatoi und/oda im Lesachtoi, wos dro oogrenzt, besiedlt woan.

Gwöün iwa d'easchte Bsiedlung gibts fast koane mea, waï a Brand in da Middn vum 18. Joahundat as Pfoaachiv, wos angeblich volla Dokument woa, komplett zaschtöät haud.

In am Dokument, wos no ausm 12. Joahundat schtammt, schraibt ma scho vu da „Contratta de Sauris“ - gmoant is wahschainlich as haindige Untazahre/Sauris di Sotto. Drum geïht ma aa davu aus, dass Sauris aïs Oatsnama schu voa da deitschn Eïwandarung gem haud. Da deitsche Oatsname laidt se wahschainlich aa vum romanischn Nama oo.

Iwa Joahundat hom d'Lait in deam extrem isoliat glengna Doaf a oams Lem aïs Beagbauan und teiweis aïs Wandahändla gfiat.

In da Zait vum Faschismus (1922 bis 1943) san deitsche Traditiona und aa de deitsche Schprauch ned blauß in da Effntlichkait sundan aa im Privatn vabotn und untadruckt woan. Da Mussolini und da italienische Nationalismus hom in de deitschn Schprauchinsln, waï aa z'Sidtiroi, a rücksichtlose Italianisiarungspolitik betriem.

Im Doaf hauds 1880 no 800 und 1980 no rund 500 Eïwohna gem und haind lem an de 600 Lait doatn. 1947 is da Schtausee vu Zahre baut und aso aa da Zougang nauch Owazahre vaaifacht woan. Da Zougang vu Westn nach Zahre is aa haind no gschait schwaa und im Winta iwa Monat ned möglich.

Haind gibts enge Kontak zu de andan deitschn Schprauchinsln, bsundas zu Plodn, wos am nächstn ligt und zu Tischlbong, owa aa zu Lusean, wos waita im Westn ligt, zu de Siem Gmoana midm Haaptoat Asiago und zu de Draizea Gmoana.

## Beleg
S boarische Jouer

De semtlinga Monatsnama in haintinga Boarischn ståmma asn Latainisch, dej han min remischn Kalender iwernumma worn. S zwölfmonatiche Mousunnajouer mit 365 Tach is ba de Remer in 7. Jh. v. Chr. agfejert worn. Ejers hout a rains Moujouer goltn ghått, des hout ner 304 Tach und 10 Monat ghått (nu one n Jenner und n Fewer), und hout min Mirz ågfångt ghått.

In Zimbrischn hom'se ålte Monatsnama bis haint ghåltn, lenger wej in Boarischn und in Standarddaitschn.

## D Monat af Boarisch

## Quölln, Literatur und Websites

* Friedrich Kluge, bearb. v. Elmar Seebold: *Etymologisches Wörterbuch der deutschen Sprache/Kluge*, Walter de Gruyter, Berlin/New York, 2002, 24. Auflage, ISBN 3110174731

* Ludwig Zehetner: *Bairisches Deutsch*, Heinrich Hugendubel Verlag/edition vulpes, Kreuzlingen/München/Regensburg, 2005, ISBN 3980702871

## Schau ar af

* De boarische Wocha
* Boarische Sproch
Monat

A **Monat** (vo *[[Mond]]*) is a Zeideihheit und a Teu vom Joa.

Je noch Definition is a Monat vo untaschiedlicha Daua:

* De Zeid vo 28, 29, 30 oda 31 Dog. Kalenda vawendn Monate zua Zeideihteulung.
* Im astronomischn Sinn is des de Zeid vom voistendign Umlauf vo an natialichn Satellitn (Trabantn) definiat. Im engan Sinn beziagt si a Monat nua af'n Mond vo da Eadn; dea dauat, je noch Definition, zwischn 27⅓ und 29½ Dog.
* Im Privatrecht güt in Deitschlaund a Monat, waun sunst nix aungem is, ois Zeidraum vo dreissg Dog (§ 191 BGB).

## Literatua

* Johannes Irmscher, Renate Johne Hrsgg.: *Lexikon der Antike*, VEB Verlag Enzyklopädie Leipzig, 1977.
Filetopia

**Filetopia** is a freies, Windows-basiertes "*Client and Networking Tool*", des de Owenda unterstützt um Dateia zu organisiern, Text & Sprochaafnama, Chat, und Instant Messages zu verschicka.

Jede Kommunikation is verschlisslt, duach Ciphers wia da AES, Blowfish, und Idea. Um de Owenda Ihre Identität zu schitzn, ko ma a no an "Bouncer" lodn, weicha ois a Proxy funktioniat, und de IP-Adress vom Netz versteckt.  Filetopia hat a no andere Vorziag wia a Messageboard und a Kumpllistn. Owenda kenna wejdweit Daten aastauschn, oder in eigene Channels/Chat-Räum, oda in "Trade Mode" (Händler-Modus). Filetopia is koa zentralisierts System, Owenda miassn mit verschiaderne Server verbundn sei um  anander findn z'kenna, awwer Dateiübertragunga etc. werdn aaf Peer-to-Peer-Basis ogwickelt.

De Filetopia-Entwicklunga sand 2002 gstoppt worn.  Ursprüngli war der Entwickler beschäftigt a neie Software Torrentopia zschaffa, im Boom vo da BitTorrent Era - awwer Versprechunga vir zukinftige Versiona "in de kommende Monaten" sand seid 2003-2004 in de begehrten Filetopia Chat-Räume aufrecht erhoitn wordn, des wiad ognomma daß a neie Version wohl nimmer nochi kimmt.  Awwer, immerhin a wenn de momentane Filetopia Version (3.04d) oider werd, san da immer no a kloane Gruppn vo aktive Anhänger dia an ganzen Reichtum an Datn mitnander austauchn.

## Im Netz
*Filetopia Webseitn
*Filetopia Webring
Andreas Goldberger

Da **Andreas Goldberger** (* 29. Novemba 1972 in Riad im Innkreis, Owaöstareich), gnennd **Goidi** oda **Andi**, is a ehemoliga östareichischa Schispringa. Ea woa in de 1990a-Joa ana vu de eafoigreichstn Springa vu da Wöid und amoi Wöidmoasta im Schifliang. Weng seina positivn Ausstrohlung und weng seim freindlichn, lusting Auftretn is a ana vu de greßtn östareichischn Sympathieträga im Schisprungsport.

## Lem
Aufgwoxn is da „Goidi“ in Woidzöi, wo seine Öitan an Bauanhof betreim. Da Goidi hod an Bruadan und a Schwesta und lebt heid in Mondsee.

Zwischn 1991 und 2005 is a im Schisprungzirkus 175 Moi unta de bestn 10 eineghupft. Seine greßtn Eafoige woan de Siege bei da Viaschaunzntuanee 1992/93 und 94/95, da Team-WM-Titl vu da Noamalschaunzn 2001, zwoa Olympiamedeun 1994, drei Siege im Gesaumtwöidcup, da Schifliang-Wöidmoastatitl am Kuim 1996 und da Schiflugwöidrekoad vu 225 Meta, den a am 19. Mäaz 2000 aufgstöid hod und den 2003 da Matti Hautamäki üwabotn hod. Seine 20 Wöidcupsiege hod a olle voa 1997 gfeiad, oiso voa am Drognskandal, weng dem a a knopps hoiwads Joa vum ÖSV gspead woan is. Nochdem a kuaz üwaleng hod, ob a fia a aundas Laund (Jugoslawien) startn soid, is a doch wieda fia Östareich gsprunga, hod owa an seine greßtn Eafoige ois Anzlsportla nimma in dea Foam aunknüpfm kina.

Am 17. März 1994 is a ois easchta Mensch vu da Wöid üwa 200 Meta ghupft, hod den Sprung owa ned dasteh kina, weswengs ka Wöidrekoad woa.

Seit a sei aktive Karriere beendet hod, is a beim ORF Co-Kommentator und Schisprungexperte.

## Sportliche Eafoige
### Olympische Wintaspiele
Olympische Wintaspiele 1994 in Lillehammer
* Bronz im Anzlspringa (Großschaunzn)
* Bronz im Maunnschoftsspringa (Großschaunzn)

### Wöidmoastaschoftn
WM 1993 in Falun
* Süiwa im Anzlspringa (Noamalschaunzn)
* Bronz im Anzlspringa (Großschaunzn)
* Bronz im Maunnschoftsspringa (Großschaunzn)
WM 1995 in Thunder Bay
* Süiwa im Anzlspringa (Großschaunzn)
WM 1997 in Trondheim
* Bronz im Anzlspringa (Noamalschaunzn)
WM 2001 in Lahti
* Goid im Maunnschoftsspringa (Noamalschaunzn)
* Bronz im Maunnschoftsspringa (Großschaunzn)

Schiflugwöidmoastaschoftn
* Süiwa in Harrachov 1992
* Goid in Tauplitz 1996
* Bronz mit der Maunnschoft in Planiza 2004

### Viaschaunzntuanee
* Gesaumtsiega: 1992/93, 1994/95
* 2. Plotz: 1996/97
* 3. Plotz: 1993/94

### Wöidcup
* Gesaumtwöidcupsiega: 1992/93, 1994/95, 1995/96
* 3. Plotz im Gesaumtwöidcup: 1993/94
* 1. Plotz im Skiflug-Wöidcup: 1994/95, 1995/96
* 2. Plotz im Skiflug-Wöidcup: 1991/92
* 3. Plotz im Skiflug-Wöidcup: 1992/93

### Anzlwöidcupsiege
20 Weltcupsiege

## Auszeichnungen
* Österreichs Sportla vum Joa 1993 und 1996
* Ehrnbüager vu da Gemeinde Woidzöi seit 1996

## Im Netz
* Website von Andreas Goldberger
* Andreas Goldberger in da FIS-Datnbaunk
Eicher

De Briada Josef und Albert Eicher ham scho voam 2. Wejdgriag ogfangt, Buidogs zum baun. De Buidogs san nochm Griag weidaentwickelt woan und wejdberihmt woan. De moastn san in da tippischen "Eicherblau" Farb ghoitn und san sea beliabt bei Sammlan und andan Buidogfans.

## Im Netz
* Gemeinnütziger Verein - Eicherfreunde Forstern
* Verein - Eicherfreunde Türkenfeld e.V. (Niederbayern)
* Das indische Unternehmen Eicher
Elsass Cola

As ***Elsass Cola*** is a öisässischs Ajtanativkola. Heagstöt wead s vu da Fiama Lisbeth z'Suizmatt, wau schou lang fia iare Wassaflaschn bekannt is.

Da Inhajt vum Elsass Cola is Wassa vu da Suizmattquöin, Zucka vu Erstein (oi zwoa san regionale Produkt) und natüaliche Aromen. Im Summa 2008 is as Rezept a weng gändat woan: 6% weniga Zucka, ajzat han 10,5 Gramm Zucka in 100 ml Kola. Gem doud s aa a „Elsass Cola light“ ohne Zucka owa dafia mit Sucralose (a Sajstoff ohne Kalorien).

As Logo vum Elsass Cola is a lustige, junge Öisessare, hajwad in da traditionöin Tracht und hajwad sexy oozong.

As Elsass Cola gibt s seit End 2004. In de eastn 8 Monat san a Million Flaschn vakafft woan.

## Intanettlinks
* D'Hoamsaitn vum Öisass Cola
* Weabefümm fia s Öisass Cola
Most

Da **Most** (dt.: *Apfelwein*), is a Fruchtwein, wo aus Epfen gmocht wead. Der natiale Oikohoighoit liegt zwischn 5 bis 7 Vol.-%. Apfelwein.

Da Most wead fost imma aus Epfen gmocht, wo ma andasta ned vawendn ko. Mangmoi wean owa a Bian dazuagmisch. Reina Bianamost is sejtn.

Im Hessischn hoasst da Most **Ebbelwoi** und hod a lange Tradition. Im Supamoarkt griagt ma heit oft an **Cidre**, wos da franzesische Nam vo Most is. Im Deitschn moant da Most oft en Traubnmost, unsa Most hoasst do *Apfelwein*.

As Mostviadl in Niedaestareich hod en Nam vom Most, dea wo do recht beliabt is.

## Im Netz

*
Kiastoa

**Kiastoa** (amtli *Kühstein*) is a Oatstei z Gmoad Ering am Inn in Niedabayern im Landkroas Rodoi-Inn.

In Kiastoa lebn rund 50 Leid. In am gloana Orttei gibts a Maisdrickaolog, an Bauanhof, und a gross Sägeweak. A Lagastej fia Viechfuada gibds a nu. In de Gegend kema a vui Touristn. In da Umgebung gibts 300&nbsp;km ausgwiesane Radl- und Wandaweg und a international bedeitends Natua- und Voglschutzgebiet (Eiropareservat Unterer Inn).

## Im Netz
* Hoamseitn vo da Gmoa Ering
WMC3

**Wmc3** woa a freie Netzgmoa. Se hod den Zweck ghobt an Zusommenhoit und a Komunikation vo de östareichischn Jugndlichn duachs Internetz z feadan. De Wmc3-Gmeinschoft is a Netzweak aus deazeit 16 regionoin Kommunitiseitn, de gleich aufbaud san und desöbn Funktionan hom. Wichtiga Bestondtei vo da Kommuniti is d'Meinungsfreiheit und des Recht auf a freie Meinungseißarung. Duach vaschiedene Diskussionsforn kinan Themen wia Politik, Religion und soziole Integration besprochn wean. Nebn de Diskussionsforen gibts nu zoireiche ondare Funktionan, wia zum Beispü d'Büdung vo Interressnsgruppn oder de Vaöffentlichung vo Vaonstoitungfotos aus da Region.

## Gschicht

De Entwicklung vo Wmc3 hod im Joar 2001 ogfongt. Da Horn Christopher hod damois de easchte Version vo Wmc3 entwückit. De Obkiazung stehd uaspringlich fia „Weißnbocha Modem Clan“, söbst wenn de Bezeichnung heit nua mehr wenig domit zum tean hot. Die Wmc-Wersion 1 wor fia de Kommunikation zwischn de Online-Gamer aus Weißnboch bei Liazn und Umgebung. 
De bessare und ausgreiftere Version woa schliaßlich die Wersion 2 vo Wmc. De is easchtmois im Joahr 2002 ins Netz gonga.

Am 31.12.2011 is da Betrieb eigstöt woan. Neie Nochfuigaseitn san mypals.at und unser.wmc4.at.

## Im Netz
* Hoamseitn vom Wmc4
Isisbrunn

Da **Isisbrunn** am Albertplotz im 8. Beziak vo Wean, des is de Josefstod, is da anziche gusseiserne Brunn in da gaunzn Stod und steht unta Denkmoischutz

## Gschicht
Gossn haums den Brunn in da Graf Salmschen Eisenfabrik in Blansko bei Brinn. Entstaundn is a auf Initiative vom Grundrichter Carl Georg Gaber. Enthüllt haums eam im Joar 1833. Ois Brunnfigur haums a Statue auffegstöllt, de da Göttin Isis aus da Antikensaumlung ausn Kunsthistorischen Museum gleichschaut. De is oba eascht a Joar späta enthüllt wurn.

Der Brunn wor eigentlich ana von denan, wo es Wossa aus da Albertinischen Wossaleitung aussagrunna is. Wia des oba imma wenicha wurn is, haums eam aun de Kaiser-Ferdinands-Wossaleitung aughängt.

Da Carl Wenzel Zajicek, a in Wean geburena Mola, hot a Aunsicht vom Albertplotz mitn Isisbrunn in Furm vo an Aquarö hintalossn.

### Inschrift'n
: «FRANCISCO I. AUSTR. IMP. CAES. AVG.
: SIGISMUNDO SCOT. ABB.
: CAR. GABER. HUI. SUBURB.PRAEFECT.
: FONS HIC APERTUS EST
: IV. NON. OCT. MDCCCXXXIII.»

“Unter da Regierung vom Kaisa Franz I. vo Estreich, unta Sigismund, dem Schottnabt und Karl Gaber, dem Gmoavursteha vo dera Vurstod, haums den Brunn ereffnet am 4. Oktoba 1833“

: «VIRIBUS UNITIS, FACILI CONSENSU
: ANIMORUM
: FONS, MUNUS NOBIS, LIMPI-
: DUS EFFODITUR :
: CLARA STAT EFFIGIES SIGNUQUE
: INSIGNIS AMORIS,
: NATORUM ET NATIS, PIGNUS
: AMORIS ERIT.»

„Mit vereinte Kräften und durch wüllige Ibaeinstimmung der G'miater haums uns de Quölln (= den Brunn) erschlossen (= baut). Er steht do ois leichtats Büdl und Zeichn großer Liab und wird nau fia unsara Enkln a Pfaund der Liab sei.“

## Beleg


## Literatua
* *DEHIO Wien – II. bis IX. und XX. Bezirk*, Anton Schroll & Co, Wien 1996, ISBN 3-7031-0680-8
* *Lateinische Inschriften an Bauwerken und Denkmälern Wiens, gesammelt, übersetzt und erläutert von Dr. Karl Janecek*

## Im Netz
* Beschreibung des Isisbrunnen
* Beschreibung des Isisbrunnen
Reichaboch

**Reichaboch am Reng** (deitsch: **Reichenbach**) is a Gmoa im obapfäjza Landkroas Cham in Ostbayern und a Mitglied vo da Vawoitungsgmoaschoft Walderbach.

## Geografie

### De Lach vom Dorf

Reichaboch liegt im „Vorderen Boarischen Woid“, im middlan Rengdal, am Fluss Reng.

### Nachbargmoana

Im Noadn und Ostn: Gmoa Wolawoch
Im Sidn: Gmoa Wold
Im Westn: Stod Nittnau (Landkroas Schwandorf)

## Wos ghehrt no dazou zum Ort

* *Reichenbach*, mundartlich: *raichawo*/*raichaboch*; seit 1118.
Oide Nam: 1122 *Richinbach*; 1283 *Richenwach*; 1317 *Reichennbach*; 1392 *Reychenbach*.

* *Kienleiten* is a Ortstei.
mundartlich: *khüi(n)laitn*/*kinleitn*; seit '1555.
Oide Nam: *Khuenleuthen* oda *Khienleiten*
Kienleiten woar a mol im Besitz vo Woidaboch.

* *Heimhof* is a Weiler.
mundartlich: *haimhof*; seit uma 1125.
Oide Nam:  1125 *Heiminghoven*; 1378 *Heimhof*; 1668 *Haimbhoff*; 1670 *Heimhof*.
Der Weiler hod a mol am Kloster Reichaboch ghead.

* *Windhof* is a Weiler.
mundartlich: *Windhof, Windin*; seit '1249'.
Oide Nam: 1667 *Windahoff*.

* *Kaltenbach* is a Oaneid.
mundartlich: *kholtbo*/*kholtboch*; seit 1270.
Oite Nam: 1270 *Chaltenbach*, 1378 *Die Lo des Kaltenbachs*.

* *Hochgart* is a Oaneid.
mundartlich: *hougoat*.

* *Linden* is a Weiler.
mundartlich: *lintn*/*lindn* seit 1249.
Oide Nam: 1249 *Linda*; 1498 *Linter velder und grindt*.
Linden hod a mol zu Woidaboch ghead.

### Wei hama uns de letztn Joar entwickld

## Bolidik

### Da Gemeinderod seit 2008

Da Reichawocha Gemeinderod besteht aus 12 Leid, an Wei und 11 Manna.

* CSU  Gemeinderäte
* FWR (Freie Wählergemeinschaft Reichenbach) a 7 Gemeinderäte

### Burgamoasda

Easchta Burgamoasda is a wida da Pestenhofer Franz. Seine Stellverdreda san da Deinhart Helmut und da Freisinger Christian.

## Wos gibts zum seng?

s' Klousta Reichaboch und des scho seit 891 Joar, a wunderschene Kirch und a schene Landschaft am Reng.

## Im Netz

* Gemeinde Reichenbach
* 
* 
*